Ο **Ντέγιαν Νταβίντοβατς** (σερβικά κυριλλικά: Дејан Давидовац‎) (γενν. 17 Ιανουαρίου 1995) είναι Σέρβος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για την ΤΣΣΚΑ Μόσχας.

Σταδιοδρομία σε συλλόγους
-------------------------

Ο Νταβίντοβατς άρχισε την ενασχόληση με την καλαθοσφαίριση στην ΚΚ Προλετέρ Ζρενιανίν της πόλης του. Τη σεζόν 2011–12, έπαιξε την πρώτη του σεζόν στο Πρωτάθλημα Σερβίας. Το 2012, ο Νταβίντοβατς υπέγραψε στην ΚΚ Βρσατς.

Ο Νταβίντοβατς υπέγραψε στον Ερυθρό Αστέρα Βελιγραδίου και δόθηκε αμέσως δανεικός στην ΚΚ ΦΜΠ τον Μάρτιο του 2015, λίγο πριν την έναρξη της σεζόν του Πρωταθλήματος Σερβίας. Στις 30 Σεπτεμβρίου 2016, έκανε το ντεμπούτο του στην Αδριατική Λίγκα με την ΦΜΠ σε μια ήττα με 78–76 από την ΚΚ Ζάνταρ, έχοντας 7 πόντους, 7 ριμπάουντ και 3 ασίστ. Στις 11 Φεβρουαρίου 2017, σημείωσε 28 πόντους σε μία νίκη επί της ΚΚ Ολίμπια για την Αδριατική Λίγκα. Σε 26 αγώνες της Αδριατικής Λίγκας τη σεζόν 2016–17, ο Νταβίντοβατς είχε μέσο όρο 10,0 πόντους, 5,1 ριμπάουντ και 2,5 ασίστ ανά παιχνίδι.

Στις 13 Σεπτεμβρίου 2017, ο Νταβίντοβατς υπέγραψε τετραετή επέκταση συμβολαίου με τον Ερυθρό Αστέρα. Στις 22 Οκτωβρίου 2017, ο Νταβίντοβατς έκανε το ντεμπούτο του για τον Ερυθρό Αστέρα στην Αδριατική Λίγκα εναντίον της ΚΚ Τσεντεβίτα Ζάγκρεμπ, έχοντας 3 πόντους, 3 ριμπάουντ και 2 ασίστ σε 9 λεπτά παιχνιδιού. Δύο ημέρες αργότερα, στις 24 Οκτωβρίου, ο Νταβίντοβατς έκανε το ντεμπούτο του στην Ευρωλίγκα εναντίον της ρωσικής ΜΚ Χίμκι, έχοντας δύο προσπάθειες 2 πόντων και ένα ριμπάουντ σε λιγότερο από 6 λεπτά παιχνιδιού. Σε 23 αγώνες τη σεζόν 2017–18 της Αδριατικής Λίγκας, είχε μέσο όρο 5,6 πόντους, 3,1 ριμπάουντ και 1,9 ασίστ ανά παιχνίδι. Σε 24 αγώνες της Ευρωλίγκα 2017-18, είχε 6,5 πόντους, 2,0 ριμπάουντ και 1,2 ασίστ ανά αγώνα. Σε 17 αγώνες τη σεζόν 2018 του Πρωταθλήματος Σερβίας, ο Νταβίντοβατς είχε μέσο όρο 7,9 πόντους, 3,9 ριμπάουντ, 1,6 ασίστ και 1,4 κλεψίματα ανά αγώνα. Κέρδισε το Πρωτάθλημα Σερβίας τη σεζόν 2017–18. Ο Νταβίντοβατς είχε μέσο όρο 6,2 πόντους και 2,9 ριμπάουντ ανά παιχνίδι κατά τη διάρκεια της σεζόν 2019–20 της Αδριατικής Λίγκας. Στις 8 Σεπτεμβρίου 2020, ο Νταβίντοβατς υπέγραψε διετής επέκταση συμβολαίου με τον Ερυθρό Αστέρα.

Στις 26 Ιουνίου 2022, ο Νταβίντοβατς υπέγραψε συμβόλαιο με την ΤΣΣΚΑ Μόσχας.

Εθνική ομάδα
------------

Ο Νταβίντοβατς ήταν μέλος της Εθνικής Σερβίας Κ18 που συμμετείχε στο Ευρωπαϊκό Πρωτάθλημα Κ18 του 2013 στη Λετονία, όπου σε εννέα παιχνίδια είχε μέσο όρο 7,2 πόντους, 5,0 ριμπάουντ και 1,1 ασίστ ανά αγώνα. Ήταν Επίσης μέλος της Εθνικής Σερβίας Κ20 που κέρδισε το χρυσό μετάλλιο στο Ευρωπαϊκό Πρωτάθλημα Κ20 του 2015 στην Ιταλία. όπου σε δέκα παιχνίδια, είχε μέσο όρο 8,7 πόντους, 4,7 ριμπάουντ και 1,1 ασίστ.

Με την Εθνική Σερβίας ανδρών, συμμετείχε στο Ευρωμπάσκετ 2022.

Παραπομπές
----------

1. ↑  *RealGM*. 30735. Ανακτήθηκε στις 4  Απριλίου 2022.
2. ↑  «Apić i Davidovac novi igrači Crvene zvezde Telekom» (στα Serbian). KK Vršac Swisslion. 27 Μαρτίου 2015. Αρχειοθετήθηκε από το πρωτότυπο στις 2 Απριλίου 2015. CS1 maint: Μη αναγνωρίσιμη γλώσσα (link)
3. ↑  «Round 1 - Zadar 78–76 FMP Beograd». *aba-liga.com*. Ανακτήθηκε στις 24 Μαρτίου 2019.
4. ↑  «FMP Beograd 89-79 Olimpija Ljubljana». *aba-liga.com*. Ανακτήθηκε στις 24 Μαρτίου 2019.
5. ↑  «FMP - Dejan Davidovac 2016–17 season». *aba-liga.com*. Ανακτήθηκε στις 24 Μαρτίου 2019.
6. ↑  «Zvezda complete 3 more transfers - Lazarević, Apić & Davidovac join the red & white crew». aba-liga.com. 13 Σεπτεμβρίου 2017. Ανακτήθηκε στις 5 Αυγούστου 2017.
7. ↑  «Cedevita Zagreb 79-74 Crvena zvezda mts». *aba-liga.com*. Ανακτήθηκε στις 24 Μαρτίου 2019.
8. ↑  «Khimki Moscow Region 85-78 Crvena Zvezda mts Belgrade». *euroleague.net*. Ανακτήθηκε στις 24 Μαρτίου 2019.
9. ↑  «Dejan Davidovac 2017-18 ABA season». *aba-liga.com*. Ανακτήθηκε στις 24 Μαρτίου 2019.
10. ↑  «EuroLeague 2017-18 - Crvena zvezda». *euroleague.net*. Ανακτήθηκε στις 24 Μαρτίου 2019.
11. ↑  «2018 KK Crvena zvezda mts statistics». *kls.rs*. Ανακτήθηκε στις 24 Μαρτίου 2019.
12. ↑  «Crvena zvezda mts extended with Dobrić and Davidovac». *aba-liga.com*. Ανακτήθηκε στις 8 Σεπτεμβρίου 2020.
13. ↑  «Zvezda extends Dobric, Davidovac». *euroleague.net*. Ανακτήθηκε στις 8 Σεπτεμβρίου 2020.
14. ↑  «Davidovac u CSKA». *mozzartsport.com*. Ανακτήθηκε στις 26 Ιουνίου 2022.
15. ↑  «Dejan Davidovac became CSKA player». *cskabasket.ru*. Ανακτήθηκε στις 26 Ιουνίου 2022.
16. ↑  «2013 Serbia 15 - Dejan Davidovac». *archive.fiba.com*. Ανακτήθηκε στις 24 Μαρτίου 2019.
17. ↑  «2015 Serbia 11 - Dejan Davidovac». *archive.fiba.com*. Ανακτήθηκε στις 24 Μαρτίου 2019.
18. ↑  «Dejan Davidovac - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Προφίλ στο euroleague.net
* Προφίλ στο aba-liga.com
* Προφίλ στο eurobasket.com
* Προφίλ Αρχειοθετήθηκε 2016-07-28 στο Wayback Machine. στο fiba.com